Vaba Lava loominguline meeskond lahkub koos Evestusega. Meos: Evestus oli ebakomptentne - Eesti Päevaleht
Kultuur 30. september 2019
Märt Meos, R.A.A.A.M Foto: Tiit Blaat
"Teatrikeskuse sellisel tegutsemisel puudunuks selge perspektiiv ja vastutuse jaotus, sest töörahu ning motiveeritus saavad tuleneda vaid selgest juhtimispoliitikast ja hierarhiliselt läbipaistvast süsteemist," selgitas Evestus ERR-ile.
Meos: Evestus oli ebakompetentne
Vaba Lava uus juht Märt meos ütles kommentaaris EPL-ile, et Vabal Laval ei ole "loomingulist meeskonda". "Teatrivaldkonnas mõistetakse loomingulise meeskonna all reeglina lavastajat, kunstnikke ja truppi - neid ametikohti Vaba Lava koosseisus ei ole. Vaba Lava meeskonnast on loomingulise poolega enim seotud produtsent, Vaba Lava peaprodutsent on tegevjuht," sõnas Meos.
Laupäeval andsid avalduse töölt lahkumiseks meose sõnul kolm inimest: produtsent, tehnikajuht ja müügijuht, kes olid asunud tööle augustis endise juhi Steven Hristo Evestuse kutsel. "Inimlikult on nende kolme inimese lahkumine arusaadav. Üks inimene lahkus juba varem.
Ülejäänud 8 meeskonnaliiget töötavad edasi, kuigi olukord on mõistagi ebameeldiv, sest endise juhataja Evestuse orkestreeritud meediamöll häirib Vaba Lava töörahu".
"Kahju, et endine juhataja pole suutnud kasutada talle antud võimalust lahkuda väärikalt. Tema lahkumise tegelikuks põhjuseks olid valdkondlik ebakompetentsus ja puudulikud juhivõimed. Vaba Lava poliitikaks aga pole endisi töötajaid meedias detailselt kritiseerida. Loodame, et siinkohal see torm veeklaasis lõpeb," lisas Meos.
Meos ütles, et kohtub avalduse esitanud inimestega ja kui neist kellegi otsus on lõplik, siis vabanenud töökohad komplekteeritakse lähiajal uute inimestega, arutame juba võimalikke kandidaate.
"Ühtlasi kasutan võimalust ja soovitan külastada Vaba Lava etendusi "Elagu elu mis põletab rinda", "Minu eesti vanaema" ja "Lõhe". Kohtumiseni teatris!"